NaiveNeuron/SloPal huggingface dataset:
Osuský, Peter, poslanec NR SR (2020-06-09):
Ďakujem. No, musím povedať, že vo finále mi Ondro vypálil rybník, ako sa hovorí. Ja som chcel práve poukázať na to, že tá argumentácia iným svetom sa často používa. Viem, že keď som ako prodekan pre štúdium na lekárskej fakulte sa spýtal prednostov ústavov a kliník, koľko chcú mať rozsah výuky v rozvrhu, tak keď som to spočítal, čo som dostal, tak mi vyšlo, že by medicínske štúdium malo trvať 9,5 roka. Lebo každý vytiahol nejakú fakultu niekde vo svete, kde má ten jeho obor toľkoto. A tu sme u tých argumentácií civilizovaným svetom. V niektorých európskych krajinách majú eutanáziu. V tých istých, kde môžu mať súbežne nedeľu ako sviatok. Inde majú registrované partnerstvá, sobáše osôb rovnakého pohlavia, ale zároveň tam môžu mať nedeľu ako siedmy deň, v ktorom Boh odpočíval po svojej práci. Inými slovami, samozrejme, že sa dá argumentovať, ale potom by bolo férové prijať i takúto argumentáciu, keď bude úplne iná téma, ako je nedeľa ako deň sviatočný. A musím povedať, že keďže som lekár aj moja manželka je lekárka, samozrejme, aj keď tu v jednom vystúpení zaznelo, že lekári a čašníci sú nevyhnutní, takže musia pracovať. Keby som spočítal, koľko Štedrých večerov sme v našej rodine s našimi deťmi mali 23. alebo 25. decembra, bolo by ich za tie roky rokúce pekných pár. Ale dali sme sa na tento druh činnosti, sme lekári, slúžili sme v tom špitáli a jednoducho tak to bolo. My nenútime nikoho slúžiť v nedeľu za pokladňou v Tescu. My im len chceme nechať možnosť a to je rozdiel proti tomu, čo sme my ako lekári a zdravotníci odrobiť museli.
Ledecký, Vladimír, poslanec NR SR (2023-03-16):
Vážený pán predseda, spoločná správa obsahuje jeden pozmeňujúci návrh. V rozprave vystúpil jeden poslanec. V rámci rozpravy nebol podaný žiaden pozmeňujúci návrh. Pán predseda, dajte hlasovať o bode zo spoločnej správy s odporúčaním gestorského výboru schváliť.
Maďarič, Marek, poslanec NR SR (2018-06-21):
Ďakujem pekne. Pán poslanec, slabých miest v RTVS je určite veľa, viac, ako je len samotný spôsob voľby, alebo vôbec, kreovanie tých orgánov, ja s tým súhlasím. Rovnako ako do istej miery prijímam aj tú paralelu medzi demokraciou a RTVS, ale v tomto slova zmysle, tak ako aj v demokraciách, aj ten výber (pozn. red.: veľmi rýchlo vyslovené) v RTVS môže byť menený aj evolučne. Aj malé kroky sú nejaké kroky. Jednoducho aj vnímam celý príbeh RTVS alebo STV a dnes RTVS ako tiež určitú sínusoidu, ale v konečnom dôsledku nejakú snahu neustále niečo meniť a vylepšovať. A samozrejme tuším, ako dopadne aj tento návrh, len si dovolím povedať, teším sa celkom o štyri roky, keď si znovu začneme všetci v tom momente ťažkať, aký je to teda ten zlý spôsob tej voľby, keď sa to volí tu v parlamente. Bol by som rád, keby sme ten čas využili. A ak nie tento návrh, tak nejaký iný aby prišiel a pokúsil sa tú situáciu zmeniť. Ďakujem.
Laššáková, Jana, podpredsedníčka NR SR (2012-10-19):
Pán poslanec Galko, nech sa páči.
Daniš, Zoltán, poslanec NR SR (2012-09-14):
Ďakujem, pani predsedajúca. Pán kolega Hlina, chcem úvodom hneď povedať, že zásadne nesúhlasím s vaším tvrdením, keď ste niekoľkokrát, ste tu zdôrazňoval, že plávame vraj proti nejakému prúdu. Neplavíme sa proti prúdu, naopak. Mimochodom, ničím ste to nepodporil, žiadne argumenty ste nepovedal, len ste to dokola opakoval. Chcem vám povedať, že ja takisto som celý život prežil vo výrobe, v stavebnej výrobe, celý život som pracoval so stovkami, tisíckami ľudí, prešiel som od stavbyvedúceho až po tie najvyššie funkcie, ale chcem zdôrazniť, že nie vzťahy v Zákonníku práce boli určujúce pre zamestnanosť v tom podniku, vždy bolo rozhodujúce a primárne – a vy to všetci veľmi dobre viete – výrobný program, pracovné príležitosti. A preto si myslím, že to tvrdenie, ktorým, nehnevajte sa, ale strašíte verejnosť, strašíte, tu včera padali čísla 80-, 100-tisíc, niekto hovoril, že 40-tisíc pracovných príležitostí zmizne, pretože idete robiť nový Zákonník. Nehnevajte sa, to je demagógia, toto je lacný populizmus, toto konkrétne tvrdenie. Ja sa, naopak, prikláňam rozhodne k tomu návrhu, ktorý tu predložil náš minister pán Richter, a k názoru, ktorý tu prezentovala predsedníčka nášho klubu na samom začiatku tejto rozpravy, pani Laššáková. Ďakujem.
P. Paška, predseda NR SR: (2007-02-01):
Doplňujúca otázka, pán poslanec Ivančo? Nech sa páči.
P. Paška, predseda NR SR: (2009-06-30):
(Hlasovanie.) 137 prítomných, 55 za, 74 proti, 8 sa zdržalo. Ani tento návrh sme neschválili.
Glváč, Martin, podpredseda NR SR (2019-01-31):
Vážené panie poslankyne, vážení páni poslanci, otváram tretí rokovací deň 40. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Fedor a Grausová a z dôvodu práceneschopnosti pani poslankyňa Bašistová a pán poslanec Ďurovčík. Pokračujeme v prerušenej rozprave v druhom čítaní o návrhu skupiny poslancov na vydanie ústavného zákona, ktorým sa mení a dopĺňa ústavný zákon č. 357//2004 Z. z. o ochrane verejného záujmu pri výkone funkcií verejných funkcionárov (tlač 1234). Navrhovateľ, spravodajca sú na svojom mieste. Do rozpravy je ešte písomne prihlásený pán poslanec Beblavý, ktorý nie je prítomný. Pýtam sa, či sa chce do rozpravy prihlásiť niekto ústne. Dvaja poslanci. Končím možnosť prihlásiť sa. Pán Dostál ako prvý, nech sa páči. (Pokračovanie v rokovaní o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 1234.)
Blaha, Ľuboš, podpredseda NR SR (2024-01-25):
Pani poslankyňa Zuzana Števulová.
P. Hrušovský, predseda NR SR: (2004-12-07):
Teraz prosím, aby poverený skrutátor informoval Národnú radu o výsledku tajnej voľby podpredsedov Najvyššieho kontrolného úradu. Prosím pána poslanca Jaduša. (Hlasy z pléna.) Pani poslankyňa Brestenská. Nech sa páči. B. Brestenská, poslankyňa: Vážený pán predsedajúci, vážené dámy a páni, dovoľte mi uviesť zápisnicu o tajnom hlasovaní o návrhu na opakovanú voľbu podpredsedov Najvyššieho kontrolného úradu Slovenskej republiky, ktoré sa konalo 7. decembra. Hlasovacích lístkov bolo vydaných 135, z toho bolo odovzdaných 134. Jeden hlasovací lístok nebol odovzdaný. Zo 134 odovzdaných hlasovacích lístkov boli 4 hlasovacie lístky neplatné a 130 platných. Podľa platných hlasovacích lístkov overovatelia zistili, že pri pánovi Tiborovi Cabajovi hlasovalo za 60, proti 20, hlasovania sa zdržalo 50 poslancov, pokiaľ ide o pani Zoru Dobríkovú, hlasovalo za 82, proti 13, hlasovania sa zdržalo 35 poslancov. Overovatelia konštatujú, že v opakovanej voľbe v tajnom hlasovaní bola za podpredsedníčku Najvyššieho kontrolného úradu zvolená Zora Dobríková. (Potlesk.)
Galko, Ľubomír, poslanec NR SR (2014-11-09):
Môžem? Ďakujem pekne. No už teraz trošku kľudnejšie. A vidím, že prišiel medzi nás aj pán premiér. Chcel by som ho požiadať, aby vyvodil svoju osobnú politickú zodpovednosť... (Prerušenie vystúpenia predsedajúcou.)
Bugár, Béla, podpredseda NR SR (2017-04-07):
Ďalej. Chcete? Musíte sa prihlásiť, pani poslankyňa, to automaticky nejde. Nech sa páči, máte slovo.
Šimko, Jozef, poslanec NR SR (2020-09-16):
Ďakujem pekne za slovo. Vážený pán minister, vážený pán predsedajúci, vážené kolegyne, kolegovia, ja som si podrobne vypočul pána exministra pána Richtera, ale aj pána súčasného ministra pána Krajniaka a na 100 % súhlasím s pánom exministrom Richterom. Dámy a páni, uvedomujete si jednu vec? My, ktorí žijeme v menej rozvinutých okresoch, to znamená juhu Banskobystrického samosprávneho kraja, je viac ako 21 okresov menej rozvinutých. Máme 580 euro minimálnu mzdu. Odborári navrhujú momentálne 656, pán minister i napriek tomu, že v rámci predvolebnej kampane politická strana SME RODINA deklarovala pomôcť navýšiť minimálnu mzdu na vyššiu úroveň, on teraz hovorí, že úplne postačuje 623 eur. Dámy a páni, nože sa zamyslime. Ak zoberieme tých 580 eur dneska alebo na budúci rok, ak tento zákon prijmeme, 623 eur, čo ten človek vôbec dostane? Čo tá rodina, z čoho vlastne tá rodina bude žiť? Však dostane na ruku necelých 400 eur. Tak prečo neuvažujeme na odvodovom zaťažení, znížení odvodového zaťaženia. Áno, ja do určitej miery chápem aj tých podnikateľov v tých menej rozvinutých okresoch, ale na druhej strane uvažujme nad tým, znížme odvodové zaťaženie, práve čo sa týka týchto minimálnych miezd, aby ten občan dostal čo najviac finančných prostriedkov na ruku. Však nie je mysliteľné, zo 400 eur sú ľudia, ktorí žijú. Dámy a páni, viac ako 30 % ľudí žije na hranici biedy pomaličky na území Slovenskej republiky a my sa bojíme pridať tých 25 eur navyše, aby boli spokojní odborári, aby nešli priamo na námestia v rámci krajských miest do protestov. Pán minister, prosím, zvážte to. Pretože ja si dovolím povedať, že tých 656 eur nie je veľa a ja v každom prípade by som podporil tých 656 eur. Ďakujem pekne.
Sulík, Richard, predseda NR SR (2011-09-14):
Vážené panie poslankyne, vážení páni poslanci, otváram šiesty rokovací deň 22. schôdze Národnej rady. Na dnešnom rokovacom dni o ospravedlnenie nepožiadal žiaden poslanec. V rokovaní pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení, tlač 398. Prosím podpredsedu vlády a ministra práce sociálnych vecí a rodiny Jozefa Mihála, aby zaujal miesto určené pre navrhovateľov, a spoločného spravodajcu poslanca Zoltána Horvátha, aby zaujal miesto určené pre spravodajcu. Do rozpravy je ešte ústne prihlásený poslanec Ľudovít Kaník, ktorému teraz odovzdávam slovo. Nech sa páči, pán poslanec. (Rokovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 398.)
Dostál, Ondrej, poslanec NR SR (2022-11-30):
Nie, predsedajúci nedá hlasovať o pozmeňujúcich návrhoch, ktoré sú predložené v rozpore so zákonom o rokovacom poriadku.
Paška, Pavol, predseda NR SR (2012-10-29):
Pán poslanec, vaša reakcia, nech sa páči.
Zmajkovičová, Renáta, podpredsedníčka NR SR (2013-09-11):
Pán poslanec Beblavý.
Paška, Pavol, predseda NR SR (2013-02-07):
Chcem sa opýtať, navrhujem, aby sme dokončili tento bod. Je súhlas? (Súhlasná reakcia pléna.) Nech sa páči. A potom požiadam aj pána ministra ešte. Ďakujem.
Blanár, Juraj, podpredseda NR SR (2021-10-20):
Ďakujem, pán spravodajca. Otváram rozpravu. Do rozpravy som písomnú prihlášku neobdržal. Teraz sa pýtam, kto má záujem ústne sa prihlásiť do rozpravy, môže tak urobiť. Pán poslanec Jozef Pročko. Ešte niekto? Ak nie, tak uzatváram možnosť prihlásiť sa do rozpravy. Ako jediný vystúpi v rozprave pán poslanec Pročko, nech sa páči.
Jarjabek, Dušan, poslanec NR SR (2023-05-09):
Ďakujem veľmi pekne, pán predsedajúci. Monika, všetko, čo si povedala o tej televízii, o jej vývoji, alebo teda skoro všetko, s tým, samozrejme, sa dá súhlasiť, hej, aj s tou situáciou, ktorá v tej RTVS je, samozrejme áno. My sa ale teraz nebavme o tej RTVS, či sme s ňou spokojní, alebo s ňou spokojní nie sme, tá situácia v RTVS je v súčasnosti taká, aká je. Zrušením koncesionárskych poplatkov televízia prišla o nejakých 76 miliónov zhruba, ale to nie je všetko. Vy všetci tí, ktorí ste hlasovali, vy ste vlastne tú RTVS zničili doslova a do písmena. Spravili ste jedným kliknutím z verejnoprávnej televízie štátnu a teraz neviete, ako z toho von. To je ten problém aj tohto zákona. Tu si nikto neuvedomuje napríklad aj to, že tie koncesionárske poplatky ako trošku, ako aj dopĺňali finančne tie tri fondy, ktoré ste sa stále snažili zrušiť. To je ten literárny, výtvarný a hudobný. Z televízie z hľadiska fondovej činnosti, fondového zákona išlo, išlo na podporu týchto fondov zhruba 800-tisíc, cca, na všetky, hej? Bola taká dohoda, že tá televízia to platila z koncesionárskych poplatkov. Ja sa pýtam, z čoho to tá televízia bude platiť teraz, keď to v zákone stále platí. Ale toto vy vôbec neriešite. Toto je pre vás šumifuk. Tu vás jeden Sulík zo SaS-ky vydieral, proste ste chceli rozpočet, tak ste sa obetovali, zrušili ste koncesionárske poplatky, tým nám vznikla grča peňazí, 76 miliónov, ktorú neviete, ako máte nahradiť. Toto, čo tuná navrhujete, môže byť a nemusí, to vám nezaručí žiadna vláda, že to tak bude. A keď to tak nebude, čo budete robiť? Budete sa súdiť s vládou? Proste vy ste tú televíziu zničili, to si treba povedať a okrem toho toto, čo tuná dávate, nejaké zníženie kontroly, práve naopak, bavme sa o štátnej televízii a keď je to štátna televízia, o to musí byť tá kontrola v tej televízii silnejšia. O tomto sa bavme, nie o tom ako... (Prerušenie vystúpenia časomerom.)
S. Becík, minister pôdohospodárstva SR: (2009-09-09):
Ja si vážim, že ste vašimi stanoviskami podporovali rezort pôdohospodárstva v jeho činnostiach, ktoré by mali priniesť väčší efekt v objeme pridanej hodnoty, v objeme vytvárania nových pracovných príležitostí, samozrejme, aj v objeme, ktorý je menej merateľným priamo, ale nepriamo cez krajinotvorbu. Hovorí sa, že štát, ktorý nevie vychovať svoj národ, prestáva byť vlasť. My sme sa skutočne  neuberali správnym smerom v sektore pôdohospodárstva, čoho dôsledkom je vysoké pasívne obchodné saldo bilancie s agrokomoditami, ktoré dnes dovážame a ktoré sme predtým pridanou prácou alebo pridanou hodnotou práce našich ľudí na Slovensku vytvárali. Verím, že všetci, tak ako tu sedíte, bez rozdielu koalície, opozície budete mať na zreteli blaho, ktoré vyplýva z vašej práce, a to je prijímania takej legislatívy, ktorá bude v prospech rozvoja vidieckeho obyvateľstva, ktoré v tomto odvetví pracuje, samozrejme, v prospech spoločnosti a, samozrejme, v prospech vás. Vám všetkým prajem pevné zdravie, aby sa vám naplnili všetky vaše ambície počas tohto volebného obdobia, ale aj ambície do ďalšieho volebného obdobia. Ďakujem pekne. (Potlesk.)
Grendel, Gábor, podpredseda NR SR (2020-12-08):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Igorovi Husovi, aby predniesol informáciu.
Susko, Boris, poslanec NR SR (2022-06-21):
Ďakujem pekne za slovo, pán predsedajúci. Pán poslanec Stančík, vidíte, že tu zástupcovia opozície tu sedia aj sú prihlásení minimálne s faktickými poznámkami, takže to, čo hovoríte, že zástupcovia opozície tu nie sú, no tých, ktorých sa to týka alebo ktorí sa venujú tejto téme, tak tí tu sú, ako vidíte. Pokiaľ hovoríte, že za 12 rokov sa neurobilo v tejto oblasti nič, áno, máte pravdu, ale za 12 rokov predchádzajúcich vlád ani nebola, nebol inštitút väzby tak nadužívaný, ako je to v ostatných dvoch rokoch. A preukazujú to nie moje slová, ale preukazujú to rozhodnutia Ústavného súdu, ktorý v 17 prípadoch, alebo Najvyššieho súdu, ktorý v sede... Ústavného súdu, ktorý v 17 prípadoch konštatoval porušenie základných ľudských práv práve v súvislosti s väzobným stíhaním. Takže v tom je obrovský rozdiel. A keď už hovoríte o tom, že za predchádzajúcich vlád sa nič v tejto oblasti neudialo, no však veď pani ministerka bola za minulej vlády štátnou tajomníčkou ministerstva spravodlivosti, tak keby pociťovala v tom období takýto problém, tak asi by prišla už pred možno ôsmimi rokmi alebo štyrmi rokmi s takýmto návrhom a nie dnes. Ale dnes sa ukazuje, že naozaj tento inštitút je potrebné upraviť práve preto, že tento inštitút sa nadužíva v rámci právneho poriadku a v rámci trestného procesu. A hovorím ešte raz, to nie sú moje slová, to sú slová príslušných súdnych inštancií, ktoré konštatovali v 17 prípadoch, ešte raz opakujem, porušenie základných ľudských práv a slobôd práve v súvislosti s väzobnými stíhaniami. A to je naozaj na zamyslenie a v tejto súvislosti aj dôvod na to, aby sa upravili aj podmienky väzobného stíhania. Ďakujem.
Kaščáková, Renáta, poslankyňa NR SR (2019-10-18):
Pán poslanec Maďarič, opäť, vy si tu robíte reklamu na niečo, čo ste ako minister kultúry urobili. Áno, vy ste vedeli porozdávať peniaze cez fondy, ktoré ste zriadili, ale verejnosť by mala vedieť, že to bol len zlomok z toho, čo sa na ministerstve kultúry kedy stratilo, z toho, čo sa rozpustilo niekde na ceste. Veď tie peniaze z fondov, ktoré vy tu teraz tak velebíte a teraz by sme vás mali za ne velebiť, ešte aj z tých vašich fondov sa postrácali peniaze, napríklad z Audiovizuálneho fondu cez pánov ako Vašica, Kováč, akciovú spoločnosť SONAF a iné dcérske spoločnosti. Pán Kováč, to je predsa hlavný sponzor SMER-u. Vy máte tú odvahu sa tu postaviť a chváliť sa tým, čo ste spravili? Veď za niečo tie kampane SMER-u financované byť museli, tie roztlieskavačky v tých športových halách. Vy ste bol hlavný ideológ SMER-u, vy ste stáli za všetkými nekultúrnymi kampaňami SMER-u. Vy ste priamo zodpovedný a máte podiel na tom, v akom stave je táto spoločnosť, a vy tu teraz nemáte právo sa proste postaviť a rozprávať o tom, aký je systém prideľovania peňazí na hocijakú kultúru na Slovensku fantastický, lebo vy ste to tak zariadili. Vy ste boli jedným z najhorších ministrov kultúry a na vašom mieste by som sa plazila niekde kanálmi, ako sa tuto postavila a rozprávala, aký máme výborne nastavený systém. Áno, možno, možno fondy nejakým spôsobom fungujú, ale mohli by fungovať oveľa lepšie, s oveľa väčšími peniazmi a oveľa transparentnejšie, než je tomu dnes. Je to zlomok z toho, čo by to ministerstvo mohlo mať, a vy ste za to priamo zodpovedný. Ja sa čudujem, že vy máte tú odvahu sa tuto postaviť a rozprávať o sebe.
Dostál, Ondrej, poslanec NR SR (2024-06-11):
Pán poslanec Hajko, nechcem vám brať váš optimizmus, ale ja by som bol teda skeptický napriek tomu, že som na tom výbore pre kultúru a médiá nebol, keďže nie som jeho členom, ale také náznaky ochoty diskutovať o návrhu zákona a prípadne hľadať nejaké iné riešenia sme predsa registrovali aj pri tomto zákone o Fonde na podporu umenia, alebo teda novela zákona o Fonde na podporu umenia. A tiež to tak chvíľkami vyzeralo, že predkladatelia budú ochotní počúvať tie argumenty a budú možno ochotní nájsť nejaké riešenie, ktoré by tie problémy, ktoré tam oni identifikovali, mohli nejako riešiť, ale, ale nakoniec, nakoniec to ostalo iba pri tých náznakoch a ani smerom k nejakej diskusii medzi koalíciou a opozíciou, ani smerom k tej diskusii, ktorá prebehla v rámci vládnej koalície, keďže niektorí poslanci HLAS-u mali výhrady k tomu návrhu, resp. k tomu, čo sa doňho malo doplniť, tak ostalo len pri náznakoch, SNS si presadila svoje, koalícia 79 hlasmi ten návrh zákona v treťom čítaní schválila. Pani prezidentka ho vetovala a nepredpokladám, že by niečo pozitívne sa ešte mohlo stať v dnešný deň. Druhá poznámka, len veľmi stručne k tej druhej komore, je to zaujímavý nápad. Ja si tiež myslím, že dvojkomorový systém umožňuje kvalitnejšie fungovanie aj z hľadiska legislatívneho procesu, ale teda nemyslím, že by to bolo preto, že by, že by prezident bol tak alebo onak stranícky. Lebo aj v tej druhej komore obvykle sedia zástupcovia politických strán, čiže to nie je, nie je o tom. Ale, ale, áno, ak existujú dve komory, tak je ten proces aj pomalší, ale aj vyváženejší a vychytajú sa chyby.
Jurinová, Erika, podpredsedníčka NR SR (2013-06-28):
Ďakujem pekne. Otváram všeobecnú rozpravu, do ktorej som nedostala žiadnu písomnú prihlášku. Pýtam sa, kto z poslancov sa chce do rozpravy prihlásiť ústne? Uzatváram možnosť prihlásiť sa. Pán poslanec Kollár bol jediný prihlásený. Nech sa páči, dávam vám slovo.
P. Hrušovský, podpredseda NR SR: (2001-10-02):
(Hlasovanie.) Prítomných je 107 poslancov, za 98, zdržalo sa 9. Konštatujem, že Národná rada Slovenskej republiky schválila zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré ďalšie zákony. Ďakujem pánovi ministrovi vnútra, pánovi spoločnému spravodajcovi. Páni poslanci, ešte predtým ako dám slovo pánovi poslancovi Ficovi, by som vás poprosil, aby sme pristúpili k jednému hlasovaniu, ktoré nám zostalo z prerokúvania bodu programu Písomné odpovede členov vlády Slovenskej republiky na interpelácie poslancov podaných členom vlády a predsedovi Národnej rady. Dávam hlasovať o uznesení, ktorým Národná rada berie na vedomie písomné odpovede členov vlády Slovenskej republiky na interpelácie poslanco v Národnej rady písomne podané predsedovi Národnej rady do 30. júla 2001. Prezentujme sa a hlasujme o tomto návrhu. (Hlasovanie.) Prítomných je 94 poslancov, za 76, proti 11, zdržali sa 6, nehlasoval 1. Konštatujem, že návrh sme schválili . Pán poslanec Fico.
Záborská, Anna, poslankyňa NR SR (2021-05-05):
Ďakujem pekne. Pán podpredseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 11. júna 2021 a gestorský výbor do 14. júna 2021. Dajte, prosím, hlasovať.
Laššáková, Jana, podpredsedníčka NR SR (2014-09-10):
Na vystúpenie pani poslankyne s faktickými poznámkami páni poslanci Hlina a Huba. Končím možnosť prihlásiť sa s faktickými poznámkami. Nech sa páči, pán poslanec Hlina.
Blaha, Ľuboš, podpredseda NR SR (2023-12-12):
Pán poslanec, o tomto sa nedá dať hlasovať. Ďakujem pekne. Nech sa páči, pán poslanec Michal Sabo.
P. Paška, predseda NR SR: (2008-11-04):
(Hlasovanie.) 134 prítomných, 131 za, 3 sa zdržali. Konštatujem, že tento návrh sme schválili. Pán poslanec, to bolo celé znenie uznesenia, tak ako ste ho prezentovali pri správe, alebo len doplnenie? Ste doplnili a naraz sme hlasovali? (Ruch v sále.) Ešte raz vás poprosím.
Kollár, Boris, predseda NR SR (2022-04-28):
S ďalšou faktickou poznámkou vystúpi pán poslanec Nemky.
M. Hort, podpredseda NR SR: (2008-02-15):
Otváram rozpravu o tomto bode programu. Konštatujem, že som do rozpravy písomne nedostal žiadnu prihlášku od poslanca alebo poslankyne. Pýtam sa, kto sa chce do rozpravy prihlásiť ústne? Nikto. Vyhlasujem rozpravu za skončenú a prerušujem rokovanie o tomto bode programu. Ďalej budeme pokračovať druhým čítaním o návrhu poslancov Národnej rady Slovenskej republiky Rafaela Rafaja, Jána Slotu a Jána Chrbeta na vydanie zákona, ktorým sa mení a dopĺňa zákon č. 507/2001 Z. z. o poštových službách v znení neskorších predpisov . Návrh zákona ste dostali pred prvým čítaním ako tlač 491 a spoločnú správu výborov máte ako tlač 491a. Dávam teraz slovo jednému z navrhovateľov pánovi poslancovi Jánovi Chrbetovi, aby návrh zákona odôvodnil. Nech sa páči.
Kuriak, Milan, poslanec NR SR (2021-10-05):
Ďakujem za slovo. Kolega Marián, ja na rozdiel od teba verím, že tento návrh zákona bude úspešný a bude schválený v tomto pléne. Žijeme v dobe konzumu aj napriek tomu som presvedčený, že voľné nedele a zatvorené obchody v tento deň nikomu neublížia ani nikoho nezabijú. Aj v dobe konzumu si ľudia majú čas nakúpiť a dostatočne sa zásobiť čímkoľvek na jeden voľný sviatočný deň v týždni. Určite nikto nezomrie od hladu ani ekonomika neutrpí ujmu, lebo ľudia si nakúpia buď deň predtým, alebo po iné dni. Nemôže to byť problém pri, hlavne pri dobe trvanlivosti potravín, ktoré majú aj niekoľko mesiacov, týždňov či dní. Jeden deň zatvorených obchodov nehrá žiadnu rolu. Aj čerstvý rožok na nedeľu ráno sa dá zabezpečiť, kto vie, ako na to. Zatvorené obchody v nedeľu budú mať aj iný význam, hlavne teraz v čase COVID-u. Nedele sa môžu využiť na prevetrávanie a hlavne dezinfekciu priestorov predajní. Najmä v mekkách konzumu, super-, hypermarketov je prepotrebné až nevyhnutné v záujme ochrany zdravia a životov určite, keď už ten COVID tak vyčíňa a tiež keď odborníci z konzília či z pandemickej, keď prijímajú prísne opatrenia v školách, v kostoloch, v malých predajniach, v gastre, či dokonca už opäť aj pri pobyte v prírode. Mrzí ma, že nadnárodné spoločnosti majú iný meter. Ďakujem.
S. Janiš, poslanec: (2003-11-11):
Pán predseda, prosím, aby ste dali najskôr hlasovať o procedurálnych návrhoch, ktoré dali 4 poslanci, všetci 4 navrhovali nepokračovať v rokovaní o návrhu novely zákona. Pán predseda, dajte hlasovať o týchto procedurálnych návrhoch.
Jurinová, Erika, podpredsedníčka NR SR (2013-12-11):
S reakciou na faktické poznámky pán poslanec Mičovský.
P. Paška, predseda NR SR: (2008-12-04):
(Hlasovanie.) 135 prítomných, 77 za, 58 sa zdržalo. Návrh rozpočtu Úradu pre dohľad nad zdravotnou starostlivosťou sme schválili. Pán poslanec Vestenický bude v prvom čítaní uvádzať hlasovanie o vládnom návrhu zákona, ktorým sa mení a dopĺňa zákon č. 463 o vojnových veteránoch. Je to tlač 838. (Vládny návrh zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení zákona č. 219/2006 Z. z. a o zmene a doplnení niektorých zákonov.)
Laššáková, Jana, podpredsedníčka NR SR (2012-11-29):
Pán poslanec, chcete dať doplňujúcu otázku? (Reakcia poslanca.) Áno, nech sa páči.
Číž, Miroslav, poslanec NR SR (2019-02-14):
Ďakujem pekne, vážený pán predseda. Dovoľte, aby som v mene troch poslaneckých klubov SMER-u – sociálna demokracia, MOST – HÍD a SNS dal návrh, aby sme hlasovanie o voľbe ústavných sudcov preložili na 17. hodinu. Odôvodnenie je veľmi jednoduché. Ide o veľmi vážny akt parlamentu a ešte naďalej prebiehajú intenzívne koaličné rokovania a je dobré, aby sme vytvorili pre voľbu skutočne dobré podmienky.
Šefčík, Marek, poslanec NR SR (2022-06-24):
Ďakujem pekne. Tak, pán Kuffa, ďakujem za doplnenie. Ja som nikde nepoprel, ani vo svojom vystúpení, že početnosť medveďa je veľká, že to treba regulovať. Ako, akým spôsobom, ako k tomu ministerstvo pristúpi, to už je na jeho rozhodnutí, ale vidím, že sa robia kroky, že sa zriadili tie tímy, ktoré to majú zabezpečovať. A, pán kolega Svrček, áno, 30 rokov je tam ten problém, 30 rokov alebo 35, neviem, s tými PCB látkami, ale ja som zaregistroval, že v tomto období nielen ministerstvo životného prostredia, ale ako bolo potvrdené, aj iné ministerstvá riešia tie problémy, ktoré nás tu gniavia, aj čo sa týka životného prostredia, dlhodobo. Predtým vyhnité, neriešené a oni to teraz riešia. Spomeniem napríklad aj Ružín, dlhodobo neriešený tiež. Tie veci, čo sa týka životného prostredia, skládok, čiernych skládok, vieme, že to je obrovský, komplikovaný problém, ktorý si tu nesieme z minulosti, a dva roky je strašne krátka doba, aby sa toto všetko vyriešilo. Ja to viem aj, aj zo, z oblasti, v ktorej žijem, že čo sa týka skládok, aj legálnych, aj, aj čiernych, v prípade tých legálnych skládok je to obrovský biznis, ktorý si niektorí spravili nominanti SNS, nominanti SMER-u a takýmto spôsobom vyťahujú peniaze od samospráv a od ľudí. Nestihnem reagovať ďalej na... ako širšie. Ďakujem pekne za faktické.
Jurinová, Erika, podpredsedníčka NR SR (2014-12-09):
Ďakujem pekne, pán navrhovateľ. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Edite Pfundtner.
Kollár, Boris, predseda NR SR (2023-06-14):
S ďalšou faktickou poznámkou vystúpi pán poslanec Stančík, nech sa páči.
Kočiš, Eduard, poslanec NR SR (2023-03-21):
Veľmi pekne ďakujem za slovo, pán predsedajúci. Milé kolegyne, vážení kolegovia, ako poslanec Národnej rady Slovenskej republiky a člen hnutia REPUBLIKA predkladám do Národnej rady Slovenskej republiky návrh zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov. Cieľom predloženej novely zákona je zavedenie transparentnosti do spracovania výsledkov volieb konaných v Slovenskej republike, a to spôsobom takým, že zápisnice o priebehu a výsledku hlasovania vo volebných okrskoch sa budú musieť povinne zverejňovať na internetových stránkach miest a obcí a zápisnice okresných volebných komisií sa budú musieť povinne zverejňovať na internetovej stránke štatistického úradu. Toto ako úvodne slovo a zároveň sa hlásim do rozpravy ako druhý.
Mizík, Stanislav, poslanec NR SR (2018-06-18):
Ďakujem za slovo a ďakujem aj tebe, Natália, že si to tak pekne a faktami vysvetlila. Teraz sa vrátim k tej údajne konšpiračným, k tým údajným konšpiračným teóriám o smrti Štefánika. Tak po prvé to, že je možné, že za smrťou Štefánika bol Beneš, svedčí aj to, že bol silne znepriatelený so Štefánikom, pretože konflikt záujmov spočíval v tajnom, v tajne podpísanej zmluvy s Francúzskom v neprospech Talianska. A tiež sa zistili, zistila sprenevera darov zahraničných Slovákov na chod česko-slovenských légií. Na atentát tiež poukázajú indície: slnečno, slabý vietor, veľké možnosti na pristátie, Štefánikova dobrá skúsenosť s riadením lietadla. Na atentát tiež poukazujú svedecké výpovede o streľbe, ale tieto boli vyšetrovateľmi ignorované. A celkovo si myslím, že tvoje fakty a citácie na fanatických zbožňovateľov banditu Beneša a farizeja Masaryka nezaberú, nikdy nezaberú. Ďakujem.
Lengvarský, Vladimír, minister zdravotníctva SR (2022-06-23):
Ďakujem, budem tlmočiť.
Pellegrini, Peter, podpredseda NR SR (2020-07-07):
Ďakujem pekne, pán predseda. Na vaše vystúpenie dvaja páni poslanci s faktickými poznámkami. Ako prvý pán poslanec Gyimesi, nech sa páči.
Pročko, Jozef, poslanec NR SR (2023-12-19):
Prosím vás, zastavte mi čas.
P. Paška, predseda NR SR: (2007-05-18):
Pán poslanec Číž, nech sa páči.
Jarjabek, Dušan, poslanec NR SR (2014-11-08):
Ďakujem pekne. No, v reakcii na pána poslanca Lipšica nadviažem na to, čo hovoril kolega Blaha, áno, konšpirácie, to sú prokurátorské konšpirácie a dokonca si myslím ako neprávnik, že s prezumpciou viny. Ale, hovorím, o tom budete vedieť lepšie vy. Ten problém je pre mňa v inom. Už hovoríte teraz inak, pán Lipšic, to je pravda. Už nehovoríte tak zanietene, ako ste začali túto schôdzu, ale ten problém zostal. Je to jediný problém a ten problém je v tom, že urážanie sa stalo vo vašom prípade istou pracovnou metódou. Vašou pracovnou metódou. A urazili ste všetkých poslancov, a nielen poslancov, ale aj ich voličov a ich sympatizantov. A to spájanie s tými finančnými skupinami, no tak to je od vás neuveriteľná drzosť preto, lebo ja som spájaný s nejakou finančnou skupinou? Pán Lipšic, ja?! No, prepáčte! Ale toto je strašne silná káva. Jedna finančná skupina, s ktorou som ja spojený, je moja manželka. A to isté prajem aj vám.
Suja, Miroslav, poslanec NR SR (2022-11-15):
Ďakujem za slovo, pán podpredseda. No Milan Mazurek to presne pomenoval, ja sa vrátim len k jednej časti, kde sa obracal na poslanca Šefčíka a spomenul tých pedofilov. No je to podľa mňa úplne zbytočné, obracať sa na nich, lebo tak ako poslanec Šefčík, aj celé to kresťanské krídlo, ktoré v rámci OĽANO, keď sa jednalo o zákon o pedofiloch, tak zahlasovali za stiahnutie tohto zákona. Jednalo sa o zákon, v ktorom sa hovorilo, že odsúdení pedofili, odsúdení pedofili nemôžu učiť naše deti v školách a v škôlkach, lebo ich jeden poslanec bol pedofil, ktorého niekoľkonásobne obvinili, takže preto môžu odsúdení pedofili učiť teraz bez problémov v škôlkach a v školách. Toto je to kresťanské krídlo, takže moralizovať, že medzi utečencami mohli byť pedofili a sú riziko pre naše deti a mládež, je úplne zbytočné, lebo ľuďom ako Šefčík a jemu podobným je to úplne jedno. Lebo keď mohli zastaviť pedofilov v našich školách a v škôlkach, a že sa to stáva, že tam učia, tak viete, čo spravili? Zahlasovali za stiahnutie tohto nášho zákona. Ja sa pýtam, čo zlé bolo na tom zákone? Milan Mazurek sa naňho obrátil, koľkých on ubytoval, týchto utečencov, či už z Ukrajiny, alebo teraz zo Sýrie, keď hovoril, že sú Sýrčania, z vojnou zmietanej krajiny. No ani jedného, to vám môžem povedať zaňho. Ani jedného. Ja som šesť mesiacov ubytovával, viac ako 100 ľudí sa tam prestriedalo, minimálne tam ich bolo 35 a za šesť mesiacov som od vlády si nevypýtal ani jedno euro. Znášal som to na vlastné náklady. Ja mám právo povedať, že áno, postaral som, bez toho, že by som nosil nejaké vlajočky na klope saka. Ja som sa na to nehral, ja som to robil. Ale ľudia ako Šefčík, ktorým nevadí, aby pedofili učili v našich školách, od tých nemôžme čakať, že budú hlasovať za odvolanie Mikulca, lebo tí sú presne za to, ako bol ich kolega za to, aby mohli pedofili voľne... (Prerušenie vystúpenia časomerom.)
Panáček, Milan, poslanec NR SR (2013-09-04):
Keďže sme schválili bod 40 zo spoločnej správy, o bode 41 je bezpredmetné hlasovať. Pán predseda, teraz dajte hlasovať o pozmeňujúcom a doplňujúcom návrhu Jany Žitnanskej.
Pellegrini, Peter, predseda NR SR (2015-06-30):
Prezentujme sa a hlasujme o skrátení lehoty, tak ako o to požiadal pán spravodajca. (Hlasovanie.) Prítomných 139 poslancov, za hlasovalo 107, proti boli 3, zdržalo sa 28 poslancov, nehlasoval 1. Lehotu sme skrátili.
B. Bugár, podpredseda NR SR: (2004-03-11):
A. Hajduk, poslanec: Ďalší v poradí vystúpil pán poslanec Federič. Myslím si, že tu sa dohodneme, aby sme spoločne hlasovali o bodoch 1 a 2.
Blanár, Juraj, poslanec NR SR (2014-09-16):
Ďakujem všetkým za ich faktické pripomienky. Ja by som reagoval postupne. Pán poslanec Beblavý, prečítajte si Prístupovú zmluvu do Európskej únie, kde je podmienkou vytvorenie vyšších územných celkov. Pozrite si to. A potom nebudete môcť povedať také niečo, že budú zrušené samosprávne kraje. To je neznalosť z vašej strany. Pán poslanec Šebej, podľa vašej logiky by znamenalo to, že v podstate 50 % z daní fyzických osôb, ktoré sa vyberú v Bratislavskom kraji, by malo aj ostať v Bratislavskom kraji pre obce a mestá a zvyšné obce a mestá po celom Slovensku by nemali dostať nič alebo, presnejšie, by mali nedostať z toho podielu. Takto to nefunguje, pán poslanec, pretože daň z fyzických osôb (podielová daň) má úplne iný charakter ako daň z motorových vozidiel. A to je ten obrovský rozdiel. Pán poslanec Hraško, ak ste tomu nerozumeli, tak ťažko vám to budem vysvetľovať, pretože vy kritizujete, čo je tu teraz, vy kritizujete aj to, čo bude po tomto zákone, ale nedávate žiaden návrh, ako by sa to malo vyriešiť. A to je rozdiel medzi nami a vami. Rovnako ste hovorili, že je to zle nastavené. Nuž ešte raz si to pozrite a tým odpovedám aj pani poslankyni Mezenskej. Pani poslankyňa, pán poslanec, okrem Banskobystrického samosprávneho kraja vo všetkých ostatných krajoch budú platiť nižšiu daň z motorových vozidiel. O akých dopadoch na živnostníkov hovoríte, pani poslankyňa? Budú všade platiť nižšiu tú daň. A to je podľa mňa zámerom tohto zákona, aby sa to zjednotilo, aby sa nastavili pravidlá, ktoré budú pre nich jednoduchšie, transparentnejšie. A ešte raz podotýkam, táto daň jednoducho nebola dobre vybraná pre financovanie samosprávnych krajov. To si treba uvedomiť v plnej miere. Ďakujem. (Potlesk.)
M. Hort, podpredseda NR SR: (2007-12-05):
Pán minister, spôsob, nechcem to komentovať, ale spôsob vystupovania ministrov po rozprave, keď sa dávajú otázky poslancov, evokuje to, že tí poslanci chcú odpovedať. Tak si to láskavo spoločne uvedomme. Rozprava k tomuto bodu bola ukončená. Ďakujem pekne pánovi ministrovi aj pánovi spravodajcovi. Procedurálne návrhy, ktoré odzneli, neboli procedurálnymi návrhmi, v rámci zachovania korektnosti som ich nechal dohovoriť. Pristúpime teraz k ďalšiemu bodu programu, ktorým je prvé čítanie o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov . Tento vládny návrh zákona ste dostali ako tlač 485 a návrh na jeho pridelenie na prerokovanie výborom máte v rozhodnutí č. 481. Poprosím teraz podpredsedu vlády a ministra vnútra Slovenskej republiky pána Roberta Kaliňáka, aby vládny návrh zákona uviedol. Pán minister, máte slovo ako navrhovateľ k tomuto návrhu zákona.
Mihál, Jozef, poslanec NR SR (2016-10-11):
Ďakujem. K tomu prvému pozmeňovaciemu návrhu, ktorý som, mimochodom, podpísal, by som rád, ak stihnem, povedal pár poznámok. Tá zmena pri redukcii, antiredukcii priemerného osobného mzdového bodu vlastne prospeje všetkým tým, ktorí majú vysoký, vysoký priemerný osobný bod, vyšší ako 1,25. To odôvodnenie, že je to určitá kompenzácia za to, že sa maximálny základ zdvihne z 5-násobku na 7-násobok priemernej mzdy, ale neobstojí, a to preto, pretože takto sa vlastne zlepšia oproti súčasnej právnej úprave dôchodky tým, ktorí zarábajú nad 1,25-násobok priemernej mzdy. Čiže pre zjednodušenie cez 1 100-1 200 eur. Tí, ktorí sú postihnutí alebo budú postihnutí zvýšením maximálneho základu, to sú tí, ktorí zarábajú okolo 5-, 6-, 7-tisíc eur, a tým to môže byť, tým to, samozrejme, tiež pomôže, ale pomôže to vlastne všetkým tým, ktorí zarábajú nad 1 200, ktorí na druhej strane poškodení nie sú. Čiže to vyrovnanie tej kompenzácie tam jednoducho nesedí na 100 %, ale čiastočne je tam nejaký prekryv tej kompenzácie. A zároveň vlastne je tam ale druhá vec a to je vlastne to, že tým dôchodcom, ktorým vychádza priemerný osobný mzdový bod pod 1, sa už nebude vylepšovať o 0,22, ale bude sa vylepšovať vlastne len o 0,20. Čiže oni vlastne doplatia, doplatia na tieto zmeny zvyšovania maximálneho základu svojím nižším dôchodkom budúcnosti. A to je také trošku čudné. A ďalej chcem povedať, že takto to odôvodňovať, že v budúcnosti budete mať taký a taký dôchodok, tiež neobstojí, pretože teraz sa budú platiť tie vyššie odvody, ale keď ten tridsiatnik IT-čkár, ktorý zarába 5-tisíc eur, pôjde o 30-40 rokov na dôchodok, no bohviečo vtedy bude, ako bude vyzerať zákon o sociálnom poistení.
Grendel, Gábor, podpredseda NR SR (2022-05-03):
Pán poslanec Maroš Kondrót.
Bugár Béla, podpredseda NR SR (2017-03-29):
Prezentujme sa a hlasujme. (Hlasovanie.) Prítomných 147, za 112. 1 proti, 34 poslancov sa zdržalo hlasovania. Konštatujem, že sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
Lipšic, Daniel, poslanec NR SR (2016-03-23):
Pán predsedajúci, využijem, že je tu aj pán predseda. Totižto tuná ide jednak o to, či by poslanci mali byť vo výboroch, ktorým sa profesne venujú, a to nie je vždy možné úplne do detailov naplniť. Ale druhá vec je, že ak sa zhodneme, že, ja nechcem posudzovať dôležitosť výborov, tak ale asi najkľúčovejšie naozaj sú, alebo jedny z najkľúčovejších okrem ústavnoprávneho ešte dva, finančný a pre obranu a bezpečnosť. Ak tam vládna koalícia v tých dvoch nechce rešpektovať pomery na pléne, teda 7:6 pomer, lebo aj preradenie pána poslanca Beblavého by znamenalo, že má väčšinu stále vládna koalícia 7:6, aj preradenie pána poslanca Grendela by znamenalo, že má vládna koalícia väčšinu 7:6. Ale keď v kľúčových výboroch ohľadne verejných financií, ohľadne odhaľovania korupcie vládna koalícia podsekáva opozíciu a dáva jej pomerne menej, ako jej patrí podľa pomerov na pléne, tak je to zarážajúce. Je to naozaj návrat niekde do minulosti. A keď ste, pán predseda, vy spomínali, ako sa budete snažiť ako predseda parlamentu prinavrátiť do parlamentu parlamentnú kultúru, tak týmito hlasovaniami, si myslím, že to bude prvý krok k tomu, či sa vraciame k parlamentnej kultúre alebo, naopak, sa vraciame do dôb 90., kedy vládna väčšina valcovala, čo sa dalo, kedy váš bývalý predchodca, nie úplne bývalý, ale predchádzajúci, hovoril, získaj väčšinu a môžeš všetko. Ja by som bol nerád, keby sa pod vaším vedením parlament do týchto dôb vrátil.
Hrušovský, Pavol, podpredseda NR SR (2010-08-04):
Pán poslanec Zelník.
Figeľ, Ján, podpredseda NR SR (2014-03-27):
Na vystúpenie pána poslanca je jedna faktická poznámka. Nech sa páči, Vladimír Jánoš.
Nagy, József, poslanec NR SR (2012-07-26):
Ďakujem pekne. Ja som veľmi rád, že pán predseda výboru pre životné prostredie a pôdohospodárstvo sa prihlásil s touto témou a môžem sa k tomu len pridať. Ja len chcem pripomenúť všetkým poslancom aj predkladateľovi to, že Environmentálny fond je jediným zdrojom pre financovanie ochrany životného prostredia vôbec, domácim zdrojom na Slovensku. Chcem pripomenúť aj to, že jediným zdrojom pre malé obce do 2-tisíc obyvateľov, ktoré nemôžu čerpať dotácie na rôzne environmentálne ciele z Európskej únie z dôvodu politiky, že sa snažíme, aby oni sa pospájali, a preto ich vyhladovávame, čo si myslím, že aj vládna strana SMER s tým nesúhlasí. Takže pokiaľ iné riešenie nebude, ja si nemyslím, že je správne tieto prostriedky použiť na úplne iné ciele. Úplne miešame zdroje na jednotlivé ciele a nehovoriac o tom, že môžem potvrdiť len to, že ministerstvo pôdohospodárstva má cca 20-krát väčší rozpočet ako ministerstvo životného prostredia, aj to musím povedať, že tie zdroje, ktoré chcú, na to chcem upozorniť, že tie zdroje, ktoré majú byť použité a boli utŕžené z predaja emisií, tie k tomu, ako ich použijeme, nás zaväzuje zmluva s tou našou neslávnou spoločnosťou Interblue a môže sa stať, že bude to mať dôsledky a ďalšie dôsledky pri zúčtovaní predaja emisných kvót na konci obdobia v rámci Svetovej banky. Takže ja si myslím, že by to malo najprv ešte prebehnúť nejakým prešetrením, či sa tie peniaze môžu použiť na tieto účely. Ďakujem.
Mičovský, Ján, poslanec NR SR (2015-06-24):
Ďakujem pekne za slovo. Ďakujem obidvom kolegom za ich slová. Ja naozaj si myslím, že situácia je vážna a teda súhlasím s tým, Maňo, čo si povedal, bola by to len veľmi silná symbolika, keby sme tie dve číslice začínajúce sedmičkou takýmto spôsobom chápali. My máme naozaj historický dlh a naozaj sme si toto ešte nestrávili a nevyriešili dôsledne. Tu stále sú rezíduá toho, že veď možno to až také zlé nebolo. Bolo to horšie. My o tom nevieme nič dohromady len to, čo čítame, a myslím si, že ak by sme sa mohli vrátiť v čase, tak by sme boli zhrození z toho, čo sa tu dialo. A práve preto, Martin, ďakujem aj tebe, určite je to tak, len vznikla priaznivá situácia, aby sa tie rezíduá prejavili. Preto som hovoril o lakmusovom papieriku, ktorý využil tú situáciu, ktorá mu bola nápomocná a sfarbil sa prudko dohneda kvôli tomu, že to tu prežíva. A ja sa toho bojím, a preto je potrebné o tom rozprávať nahlas a úplne otvorene, pretože ak to nepovieme my tu, tak ja sa spytujem, kto a kde? Ďakujem.
Hrnčiar, Andrej, podpredseda NR SR (2018-06-18):
Tri faktické poznámky. Nech sa páči, pán poslanec Mazurek.
Laššáková, Jana, podpredsedníčka NR SR (2014-01-30):
Pani poslankyňa Nicholsonová, nech sa páči.
Kamenický, Ladislav, poslanec NR SR (2021-05-10):
Ďakujem pekne. Pán Lehotský, snaha sa cení, ale musím povedať, že vidím, že vy ste sa dnes priznali, že vy ste vlastne človek, ktorý je zodpovedný za nomináciu pani Kolíkovej do vašej strany. A tak, jak ste povedali, že ste boli za ňou, aby vám niečo pripravila, tak mám pocit, že dnes vám pripravila tento váš výstup, ktorý ste tu krásne prečítali, a bolo to, ako keby si to napísala úplne sama, tá obhajoba úplne excelentná. Myslím, že vy ste tu dnes hovorili o tom, že vlastne za všetko môže, za všetko môže SMER, za všetko môže Fico a že my sa tu nejak strachujeme o svoju existenciu. Vy sa pozrite na svoje preferencie. A po tomto škandále, čo tu navyvádzala pani Kolíková, tie vaše preferencie pôjdu úplne do zabudnutia. Ja pevne verím, že už sa tu v ďalšom parlamente nestretneme, pán Lehotský. A keď hovoríte o tej Pente, Igor Matovič vykrikoval pred schránkami Penty, že ako okradla, okráda slovenských občanov. Na druhej strane, keď prebehli voľby, tak šéf Všeobecnej zdravotnej poisťovne je bývalý pracovník Penty. Keď sa tu bavíme o tom, že pani Žitňanská, to tu bolo povedané, vybrala Digital Park, opäť projekt Penty, nechala si to posvätiť Zastavme korupciu, Transparency International, aby to bolo všetko v ažúre, hej. Ja sa ani nečudujem, ja som fakt pozeral ten zoznam tých mimovládok, to, čo tu povedal kolega, a to sa nestíhate diviť, že kto dostáva tie najmenšie sumy. To sú, to sú neuveriteľné veci. Teplá vlna, 50-tisíc euro. Najvyššia suma, ktorá tam je. A keď sa pozriete liga, Linka detskej dôvery, 13 483 euro. Nechávate si to... (Prerušenie vystúpenia časomerom.)
Figeľ, Ján, podpredseda NR SR (2015-09-16):
Tak to je záver dnešného rokovania. Ďakujem všetkým vytrvalcom. Páni, pekný večer ešte a dovidenia zajtra. Začíname o 8.30 výnimočne a vystúpi Juraj Miškov a potom pôjdeme ďalej. Dovidenia. (Prerušenie rokovania o 22.03 hodine.)
R. Fico, predseda vlády SR: (2007-09-20):
Na dnešnej hodine otázok nebude prítomný podpredseda vlády a minister spravodlivosti pán Harabin, zastupuje ho podpredseda vlády a minister vnútra pán Kaliňák. Ďalej je neprítomný minister obrany pán Kašický, zastupuje ho podpredseda vlády a minister vnútra Robert Kaliňák. Ďalej je neprítomný podpredseda vlády Dušan Čaplovič, zastupuje ho podpredseda vlády a minister školstva pán Mikolaj a je tu ešte neprítomný minister pôdohospodárstva pán Jureňa, zastupuje ho minister životného prostredia pán Izák. Pokiaľ ide o ministra zahraničných vecí pána Kubiša a ministra výstavby a regionálneho rozvoja, im neboli položené žiadne otázky. Pán predseda, môžeme pristúpiť k odpovediam na otázky, ktoré boli položené predsedovi vlády.
Simon, Zsolt, poslanec NR SR (2013-04-30):
Ďakujem. Pani kolegyňa, áno, máte pravdu. Rozhodnutie alebo takýto zásah zo strany vlády do kompetencie alebo rozhodovacieho procesu Ústavného súdu je predčasné. Tak ako poukázali ste aj v prípade Harabin, existuje spôsob, ako rozhodnúť. Pre mňa táto otázka nestojí ako pre mnohých možnože kolegov zo SMER-u, či Čentéš, alebo nie Čentéš, ale stojí tak, či vládna moc z titulu svojej moci v parlamente chce pošliapať demokraciu v tejto krajine a pošliapať rovnováhu medzi miskami delenia moci v tejto krajine, medzi zákonodarnú, výkonnú a súdnu moc. Pretože takýmto rozhodnutím my zrušíme a zasahujeme do právnej istoty. Právo je vec viery, veriť v to, že existuje právo, spravodlivosť a ústavné rozhodovanie. Keď rozhodneme, že zákonom prepíšeme právoplatné rozhodnutie Ústavného súdu a chceme tých dvoch sudcov, ktorí boli vylúčení, opäť dať naspäť do hry, je to najhrubšie pošliapanie viery v to, že v tejto krajine existuje ešte nádej na spravodlivý súdny proces. Ďakujem.
P. Hrušovský, podpredseda NR SR: (2001-09-11):
Teraz poprosím opäť pána poslanca Bajana, ktorého poveril gestorský výbor, aby informoval Národnú radu o výsledku prerokúvania tohto návrhu vlády. Pán poslanec Bajan. V. Bajan, poslanec: Ďakujem pekne, pán podpredseda. Vážená pani ministerka, kolegyne, kolegovia, predseda Národnej rady Slovenskej republiky rozhodnutím č. 1284 zo 6. septembra 2001 pridelil návrh vlády na skrátené legislatívne konanie o vládnom návrhu zákona o majetku vyšších územných celkov (tlač 1165) na rokovanie Výboru Národnej rady Slovenskej republiky pre financie, rozpočet a menu v termíne ihneď. Výbor Národnej rady Slovenskej republiky pre financie, rozpočet a menu predložený návrh vlády na skrátené legislatívne konanie o vládnom návrhu zákona o vyšších územných celkoch (tlač 1165) prerokoval na svojej 89. schôdzi dňa 11. septembra 2001 a v prijatom uznesení číslo 741 odporučil Národnej rade Slovenskej republiky prerokovať uvedený návrh vlády v skrátenom legislatívnom konaní (tlač 1077). Pán podpredseda, skončil som.